Ана Ахматова
Флаг над кулата пърха тревожно…

Превод от руски: Иван Николов, 1974

chitanka.info

Флаг над кулата пърха тревожно,

цял в мътилка градът се укри.

А сърцето замря осторожно

и от болка не дишам дори.

Пак да стана приморско момиче,

да заскитам по пясъка аз

и косите си пак да накича,

да запея с трогателен глас.

И херсонския храм да изгрява

с позлатените свои глави…

Да не знам, че от радост и слава

и сърцата вехтеят, уви.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.